Деси Тенекеджиева се превъплъщава в Людмила Живкова
Деси Тенекеджиева - актриса, певица, продуцент и… всъщност тя има много роли и превъплъщения. Ето, че скоро ще я видим в едно ново и много интересно предизвикателство. Тя ще играе ролята на Людмила Живкова – една от най-интересните личности на новата ни история в нов биографичен филм за живота й. Ето какво сподели Деси Тенекеджиева в социалните мрежи: „Като продуцент обичам не само сигурността, но и да експериментирам. Като актриса обожавам предизвикателствата. А като отявлена антикомунистка ще ми бъде повече от любопитно да вляза в образа на тази изключителна жена с различна от моята политическа идеология. Жена родена в неподходящо за нея историческо време… Жена, претърпяла пълна духовна трансформация… Жена- дъщеря на баща си, но и на Ванга, Рьорих, Сай Баба… Жена не можеща по никакъв начин повече да живее там и тогава… Жена огън, вятър и дух. Людмила. Очаквайте неочакваното… През пролетта- книга антология, обединяваща всичко до този момент и много нови и любопитни факти. И веднага след това- продължаваме работа и по филма!“ Това ще стане повод Деси Тенекеджиева да се завърне за малко в България. В момента тя живее и твори в Лондон.  Ако сте харесали сайта ни, станете наш приятел във Facebook, за да получавате винаги нова и актуална информация. Сподели статията в: